cyanic-selkie/wikianc huggingface dataset:
ফরাসি বিপ্লবে নারী
চিরাচরিত ভূমিকা
১৭৫০-এর দশকের অত্যন্ত প্রভাবশালী বিশ্বকোষ জ্ঞানালোক-এর ধারণাকে পেশ করে এবং এর চিন্তাধারাই ফ্রান্সে পরবর্তীকালে বিপ্লবে ইন্ধন জুগিয়েছিল। ফরাসি পণ্ডিত লুই দে জোকুয়ো সমাজে নারীদের অবস্থান নিয়ে নানান প্রবন্ধ লিখে তাদের চিরাচরিত ভূমিকাকে তুলে ধরেন। তিনি বলেন যে, “একজন স্বামীর আধিপত্য করার ক্ষমতা যে প্রকৃতি-প্রদত্ত, তার প্রমাণ দেওয়া একদিকে যেমন যথেষ্ট কঠিন; ঠিক তেমনই এই ধারণাটি মানব সমতার পরিপন্থী... একজন পুরুষ সর্বদাই একজন নারী অপেক্ষা শারীরিক, মানসিক, বৌদ্ধিক কিংবা আচরণগত দিক থেকে অধিক শক্তিশালী হতে পারে না...ইংল্যান্ড এবং রাশিয়ার ঘটনা আমাদের দেখিয়ে দিয়েছে যে, নারীরা মধ্যপন্থী এবং স্বৈরাচারী উভয় শাসনতন্ত্রেই সফলতার সাথে উল্লেখযোগ্য ভূমিকা পালন করেছে...।” নারীর ভূমিকার এই বিপ্লবী ও প্রজাতান্ত্রিক রূপান্তরের পূর্বাভাস পাওয়া যায় জঁ-জাক রুসো র বিখ্যাত শিক্ষামূলক গ্রন্থ এমিলি-তে (১৭৬২)। এইসময় বহু সংস্কারমুক্ত মানুষ নারীর ভোটাধিকার-সহ তাদের সমানাধিকারকে সমর্থন জানায়। এক্ষেত্রে নিকোলা দ্য কুঁদোরসে তার সমর্থনকার্যের জন্য বিশেষ উল্লেখের দাবি রাখেন। তিনি নারীদের সমানাধিকারের সমর্থনে Journal de la Société de 1789-এ বহু লেখালেখি করেন এবং ১৭৯০ সালে প্রকাশ করেন De l'admission des femmes au droit de cité ("For the Admission to the Rights of Citizenship For Wom)en।
বিপ্লবী কার্যকলাপ
বিপ্লবের সূচনাকালে রাজনৈতিক অস্থিরতাকে কাজে লাগিয়ে বহু নারী তাদের ক্রিয়াশীল ভাবমূর্তিকে জাহির করতে সজোরে প্রত্যাঘাত হানে। বিপ্লবের সময় নারীদেরকে রাজনৈতিক ক্ষেত্রের বাইরে রাখা সম্ভব হয়নি।তারা স্বদেশের প্রতি আনুগত্যের শপথ নেয়। এক্ষেত্রে একটি উল্লেখযোগ্য উদাহরণ হলেন কর্ডে ডার্মন্ট, যিনি জিরন্ডিস্টদের বিপ্লবী কার্যকলাপে জড়িয়ে পড়েন এবং জ্যাকোবিন নেতা ম্যারাকে হত্যা করেন। এ ছাড়া বিপ্লবের সময় অন্যান্য নারী যেমন পলিন লিঁয় এবং তার 'বিপ্লবী প্রজাতান্ত্রিক মহিলাদের সংঘ' গোঁড়াপন্থী জ্যাকোবিন দলকে সমর্থন জানায়, জাতীয় সভায় ধর্না প্রদর্শন করে এমনকি সশস্ত্র বাহিনীর মাধ্যমে দাঙ্গাতেও অংশগ্রহণ করে।
নারীবাদী আন্দোলন
ফরাসি বিপ্লবের সময় অহিংস নারীবাদী আন্দোলনের একটি অনন্য উদাহরণ হল ভার্সাই-এ নারীদের মিছিল। 'ব্যক্তি ও নাগরিকের অধিকার ঘোষণা'-য় নাগরিকের বর্ধিত অধিকার-সংক্রান্ত প্রশ্ন অমীমাংসিত থাকলেও এইসময় পলিন লিঁয় এবং থেরওয়াইন দ্য মেরিকুয়ো নারীর পূর্ণ নাগরিকত্বের জন্য আন্দোলন চালিয়ে যান। এতদসত্ত্বেও নারীরা সক্রিয় নাগরিকত্ব (১৭৯১) এবং গণতান্ত্রিক নাগরিকত্বের(১৭৯৩) রাজনৈতিক অধিকার থেকে বঞ্চিত রয়ে গিয়েছিল।
১৭৯২ সালের ৬ মার্চ পলিন লিঁয় জাতীয় সভায় ৩১৯ জন নারীর স্বাক্ষর সংবলিত একটি আবেদনপত্র পেশ করেন, যেখানে তিনি বহিঃশত্রুর আক্রমণ থেকে প্যারিসকে রক্ষা করারা জন্য একটি জাতীয় রক্ষীবাহিনী গঠন করার অনুমতি চান। এর পাশাপাশি তিনি নারীদের বর্শা, পিস্তল, তলোয়ার, রাইফেল প্রভৃতি অস্ত্র রাখার এবং ফরাসি রক্ষীবাহিনীর তত্ত্বাবধানে অনুশীলনের অনুমতি চান। তবে তার আবেদন খারিজ করা হয়। পরে ১৭৯২ সালে থেরওয়াইন দ্য মেরিকুয়ো বিপ্লব রক্ষার স্বার্থে নারী সৈন্যবাহিনী (legions of amazons) গঠন করার আহ্বান জানান। তার এই প্রয়াসের অঙ্গ হিসেবে তিনি দাবি জানান যে, অস্ত্র রাখার অধিকারের ফলে নারীরা রাষ্ট্রের নাগরিকে রুপান্তরিত হবে। থাম্ব|220x220পিক্সেল|জ্যাক লুই ডেভিডের আঁকা ম্যারার মৃত্যু (১৭৯৩) ১৭৯২ সালের ২০ জুন সশস্ত্র মহিলার একদল একটি মিছিলে অংশগ্রহণ করে আইনসভার কক্ষগুলির মধ্য দিয়ে প্রথমে টুইলারিজ বাগান এবং পরে রাজপ্রাসাদে প্রবেশ করে। জঙ্গি নারীরা ১৭৯৩ সালের ১৩ জুলাই ম্যারার হত্যার পর তার অন্ত্যেষ্টি কাজেও গুরুত্বপূর্ণ ভূমিকা পালন করে। ম্যারার শবযাত্রার অংশ হিসেবে তারা ম্যারার বাথটব, যেখানে তাকে হত্যা করা হয় এবং তার রক্তে রাঙা জামাকেও সঙ্গে নিয়ে চলে।
সর্বাপেক্ষা উগ্র নারীবাদী কার্যকলাপে যুক্ত ছিল 'বিপ্লবী প্রজাতান্ত্রিক মহিলাদের সংঘ'। এটি প্রতিষ্ঠা করেন লিঁয় এবং তার সহকর্মী ক্লেয়া লাকম্ব ১৭৯৩ সালের ১০ মে। এই সংগঠনের উদ্দেশ্য ছিল প্রজাতন্ত্রের শত্রুদের বিভিন্ন কাজকর্মকে জনসাধারণের হতাশার কারণ হিসেবে চিহ্নিত করা।এই সংঘের সমাবেশে সর্বোচ্চ ১৮০জন নারী যোগ দিয়েছিলেন। সংগঠনটি খাদ্যশস্যের অবৈধ মজুত ও মূল্যবৃদ্ধির বিরুদ্ধেও কাজ করে। ১৭৯৩ সালের ২০ মে একটি গণসমাবেশের সম্মুখে দাঁড়িয়ে এই নারীরা ‘রুটি এবং ১৭৯৩-এর সংবিধানের’ দাবি জানায়। তাদের প্রচেষ্টার কোনো সুফল না পাওয়ায় অবশেষে তারা হিংসার পথ অনুসরণ করে ক্রমে দোকানপাট লুঠ এবং সরকারি কর্মচারীদের অপহরণ করতে শুরু করে।
১৭৯৩ নাগাদ 'বিপ্লবী প্রজাতান্ত্রিক মহিলাদের সংঘ'-টি একটি নতুন আইনের দাবি জানায়, যার মাধ্যমে প্রত্যেক মহিলা প্রজাতন্ত্রের প্রতি তাদের আনুগত্যের নিদর্শনস্বরূপ তেরঙা ককেড (tricolore cockade) পরতে বাধ্য হবে। এ ছাড়াও তারা গরিবদের দৈনন্দিন খাবার রুটিকেও মূল্যবৃদ্ধির হাত থেকে বাঁচানোর স্বার্থে এর মূল্য নিয়ন্ত্রণের জন্য বারংবার সরব হয়। অবশেষে ১৭৯৩ সালের সেপ্টেম্বর মাসে জাতীয় সভা ককেড আইন পাস করলে বিপ্লবী সংগঠনটি মহিলাদের ওপর এই আইনটি কঠোরভাবে বলবত করার দাবি জানায়। তবে বাজারে কর্মরত মহিলা, প্রাক্তন কর্মচারী, ধার্মিক মহিলারা, যারা মুল্য নিয়ন্ত্রণের বিরোধ করেছিল (কেন-না তাদের কারবারের ক্ষতি হচ্ছিল) তারা এর বিরুদ্ধে প্রতিবাদ জানায়। তাদের বক্তব্য ছিল যে, “কেবল পতিতা এবং মহিলা জ্যাকোবিনরা ককেড পরে।” এর ফলে এই দুই বিপরীত ধারায় বিশ্বাসী মহিলাদের মধ্যে বিরোধ বাধে।
ইতিমধ্যে জ্যাকোবিন দলের মুখ্য নিয়ন্ত্রক পুরুষগোষ্ঠী 'বিপ্লবী প্রজাতান্ত্রিক নারীসমূহ' (Revolutionary Republican Women) দলকে মারাত্মক হাঙ্গামা সৃষ্টিকারী বলে তাদের বৈধতা খারিজ করে। জ্যাকোবিন এই সময় শাসকদল হওয়ায় তারা সংগঠনটিকে ভেঙে দেয় এবং আইন জারি করে নারীদের সমস্ত ধরনের সংঘ ও সংগঠনকে অবৈধ ঘোষণা করে। এই নারীদেরকে জানানো হয় যে, তারা যেন ঘরে থেকে পরিবারের দেখাশোনা করে এবং সর্বসাধারণের ব্যাপারগুলোকে সমাজের পুরুষদের হাতে ছেঁড়ে দেয়। ১৭৯৩ খ্রিষ্টাব্দের ৩০ অক্টোবরের পর থেকে ফরাসি বিপ্লবে নারীদের সংগঠন চিরতরে বিলুপ্ত হয়।
সাংগঠনিক কাজকর্মের সঙ্গে যুক্ত বহু নারীদেরকে তাদের জঙ্গি কার্যকলাপের জন্য শাস্তি দেওয়া হয়। শাস্তি হিসেবে তাদের গণ ভর্ৎসনা, গ্রেপ্তার, মৃত্যুদণ্ড, নির্বাসন প্রভৃতি দেওয়া হয়। প্রসঙ্গত, থেরওয়াইন দ্য মেরিকুয়ো-কে তার বিপ্লবী কার্যকলাপের জন্য গ্রেপ্তার করে, প্রকাশ্যে প্রহার করা হয়। এরপর তিনি যাবজ্জীবন পাগলাগারদে অতিবাহিত করেন। পলিন লিঁয় এবং ক্লেয়া লাকম্ব-কে গ্রেপ্তার করে পরে মুক্তি দিলেও পরবর্তীকালে তাদের বৈপ্লবিক কাজকর্মের জন্য গঞ্জনা শুনতে হয়েছিল। এ ছাড়াও বহু বিপ্লবী নারীকে প্রজাতন্ত্রের অখণ্ডতা ভঙ্গ করার অপরাধে মৃত্যুদণ্ড দেওয়া হয়।
মহিলা লেখক
alt=একজন বিপ্লবী|থাম্ব|আলম্প দ্য গুজ একদিকে যখন নারীরা আন্দোলনের জন্য হিংসার পথ বেছে নিয়েছিল, অন্যদিকে তখন কয়েকজন নারী তাদের লেখা ও সভা-সঙ্ঘের মাধ্যমে শান্তিপূর্ণভাবে বিপ্লবকে প্রভাবিত করার চেষ্টা করছিলেন। এরকমই একজন নারী ছিলেন আলম্প দ্য গুজ। তিনি এইসময় বহু নাটক, ছোটোগল্প ও উপন্যাস লেখেন। তিনি তার লেখার মাধ্যমে প্রচার করতেন যে, ‘প্রাকৃতিকভাবে নারী ও পুরুষ দুটি পৃথক সত্তা’–শুধুমাত্র এই কথা মাথায় রেখে তাদেরকে আইনের সমানাধিকার থেকে বঞ্চিত করা যাবে না। ‘নারীর অধিকার ঘোষণা’-তেও তিনি নারীর অধিকার বিশেষত বিবাহবিচ্ছেদ ও অবৈধ সন্তানের বৈধতার ক্ষেত্রে জোরালো সওয়াল করেছেন।
আলম্প দ্য গুজ লিঙ্গনিরপেক্ষ (non-gender) রাজনৈতিক মতাদর্শ পোষণ করতেন। এমনকি সন্ত্রাসের শাসনের পূর্বে দ্য গুজ রোবসপিয়ারকে ‘পলিম’ বলে ডাকতেন এবং তাকে বিপ্লবের কলঙ্ক ও লজ্জা বলে প্রচার করতেন। বিপ্লব যে চরমপন্থাকে উস্কানি দিচ্ছে সে সম্পর্কে তিনি সবাইকে সতর্ক করে বলেন যে, "নেতারা নতুন শৃঙ্খল তৈরি করছে যদি [ফ্রান্সের জনগণের স্বাধীনতার ভীত] নড়ে।"  তিনি সিন নদীতে ঝাঁপ দেবেন যদি রোবসপিয়ার তার সাথে যোগদান করে--এই কথা প্রচার করে তিনি ফ্রান্সের জনগণের দৃষ্টি আকর্ষণ করতে চেয়েছিলেন এবং রোবসপিয়ার দ্বারা সংঘটিত সন্ত্রাসের সম্বন্ধে অবহিত করতে মরিয়া হয়ে উঠেছিলেন। তার সাহসী লেখনীর পাশাপাশি রাজার পক্ষ নেওয়া তার মৃত্যুর অন্যতম কারণ ছিল। বিপ্লবের গোড়ার দিকে তার পরামর্শের ভিত্তিতে ১৭৮৯ সালে জাতীয় সভায় স্বেচ্ছা, স্বদেশপ্রেমী কর গৃহীত হয়।
মাদাম রোঁলা ছিলেন এরকম আর-একজন ব্যক্তিত্ব। তবে তিনি তার দৃষ্টি শুধুমাত্র নারী ও তাদের মুক্তির দিকেই নিবদ্ধ রাখেননি, রাজনীতির অন্যান্য শাখাতেও নিজেকে মনোনিবেশ করেছিলেন। বিপ্লবী নেতাদেরকে পাঠানো তার ব্যক্তিগত চিঠিপত্র তাদের নীতি নির্ধারণকে যথেষ্ট প্রভাবিত করেছিল। এ ছাড়াও ব্রিসোটিনে তিনি রাজনৈতিক সভার আহ্বান করতেন, যাতে কিনা মহিলারাও অংশ নিতে পারত।
একজন মহিলা হয়েও মাদাম রোঁলা বিপ্লবী আদর্শ প্রচার ও প্রসারের দায়িত্ব নিজের কাঁধে নিয়েছিলেন। এর পাশাপাশি তিনি তার রাজনৈতিক সহযোগীদের নীতি নির্ধারণের ক্ষেত্রেও সাহায্য করেছেন।তিনি সরাসরি কোনো নীতি নির্ধারণ বা ক্ষমতায় থেকে নীতির বাস্তবায়ন করতে না পারলেও সরকারকে প্রভাবিত করে তার রাজনৈতিক উদ্দেশ্য হাসিল করেছেন। মাদাম রোঁলা নারীদের তথাকথিত দুর্বলতা ও রাজনীতির মতো গুরুতর বিষয়ে অংশগ্রহণে অক্ষমতার কারণ হিসেবে অশিক্ষাকেই দায়ী করেছেন। তিনি মনে করতেন যে, নিম্নমানের শিক্ষাই নারীদেরকে এক মূর্খ সামাজিক প্রাণীতে পরিণত করেছে। তবে তিনি এও জানতেন যে, সুযোগ পেলে তারাই আবার গুরুত্বপূর্ণ কর্ম সম্পাদন করতে পারবে।
১৭৯৩ সালের ৮ নভেম্বর গিলোটিনে তার মৃত্যু হয়। মৃত্যুর পূর্ব মুহুর্তে তিনি চিৎকার করে বলেন, “হে স্বাধীনতা! তোমার নামে কী অপরাধ করা হয়েছে?” তার জীবন-মরণের সাক্ষীরা এবং বহু সম্পাদক ও পাঠকেরা তার বহু অসমাপ্ত লেখা শেষ করতে ও মৃত্যুর পরে তার লেখার বহু সংস্করণ প্রকাশ করতে সাহায্য করেছিল। যদিও তিনি লিঙ্গ রাজনীতিকে তার লেখার মুখ্য বিষয় করেননি তবুও বিপ্লবের ওই অস্থির সময়ে নারীদের পাশে থেকে এক সক্রিয় ভুমিকা পালন করেছেন এবং প্রমাণ করে দিয়েছেন যে, নারীরাও রাজনীতির মতো গুরুতর বিষয়ে অংশগ্রহণ করতে পারে।
এতসব প্রচেষ্টার পরে বিপ্লবের শেষে নারীরা ভোটাধিকার অর্জন করতে না পারলেও, শাসনক্ষমতায় তাদের অংশগ্রহণ এবং রাজনৈতিক কার্যকলাপে তাদের ভুমিকাকে বাড়াতে সক্ষম হয়েছিল। তারা পরবর্তীকালে নারীবাদী প্রজন্মের জন্য একটি নজির সৃষ্টি করেছিল।
প্রতিবিপ্লবী নারী
ফরাসি বিপ্লবের একটি গুরুত্বপূর্ণ দিক হল অবখ্রিস্টায়ন (Dechristianization) আন্দোলন, যাকে অনেকেই মেনে নিতে পারেনি। এইসময় ফ্রান্সের গ্রাম্য মহিলাদের ক্ষেত্রে ক্যাথোলিক চার্চের অবলোপ মানেই ছিল স্বাভাবিক জনজীবনের সমাপ্তি। উদাহরণস্বরূপ, সারা নগর জুড়ে ধ্বনিত চার্চের ঘণ্টার আওয়াজ জনসাধারণকে তাদের দোষস্বীকারের জন্য আহ্বান জানাত এবং এটি ছিল জনসাধারণের সম্প্রীতির প্রতীক। অবখ্রিস্টায়ন অভিযানের সূচনার দিকে রিপাব্লিকরা চার্চের ঘণ্টাকে নীরব করে দেয় এবং পাশাপাশি সংখ্যাগুরু ক্যাথোলিকদের ধার্মিক উদ্দীপনাকেও নিস্তেজ করে দেয়।
চার্চের ক্ষেত্রে এই বৈপ্লবাত্বিক পরিবর্তন মহিলাদের মধ্যে বিপ্লবের বিরুদ্ধে বিপ্লব অর্থাৎ প্রতিবিপ্লবের ধারণাকে জন্ম দেয়।এই মহিলারা ফরাসি বিপ্লবের মাধ্যমে সংঘটিত রাজনৈতিক ও সামাজিক পরিবর্তনকে মেনে নিলেও ক্যাথোলিক চার্চের ভাঙন এবং বিপ্লবপ্রসূত ধর্মবিশ্বাস যেমন রোবসপিয়ার প্রতিষ্ঠিত সর্বশ্রেষ্ঠ সত্তার ধর্মবিশ্বাস (Cult of Supreme Being)-কে মেনে নিতে পারেনি। অলওয়েন হাফটনের মতে, এই মহিলারা নিজেদেরকে ‘ধর্মের রক্ষক’ হিসেবে দেখত। তারা বিপ্লবীদের দ্বারা আরোপিত চার্চের বিরুদ্ধে হওয়া এই পরিবর্তনকে ঠেকানোর দায়িত্ব নিজেদের কাঁধে নিয়েছিল।
প্রতিবিপ্লবী মহিলারা তাদের জীবনে রাষ্ট্রের এই অনধিকার প্রবেশকে বাধা দেওয়ার চেষ্টা করেছিল। বহু মহিলা কৃষক অ্যাসাইনেট-এর মাধ্যমে তাদের পণ্য বিক্রয় করতে রাজি হয়নি কেন-না এই প্রকার মুদ্রা ছিল অস্থিতিশীল এবং চার্চের সম্পত্তি বাজেয়াপ্ত করার মাধ্যমে এই মুদ্রাব্যবস্থা গড়ে উঠেছিল। প্রতিবিপ্লবী মহিলাদের ক্ষেত্রে সবচেয়ে গুরুত্বপূর্ণ বিষয় ছিল ১৭৯০-এ সিভিল কন্সটিটিউশন অব দ্য ক্লার্জি বলবত করা। এই পদক্ষেপের বিরুদ্ধে মহিলারা শপথবিরোধী প্রচারপত্র বিলি করতে শুরু করে। এ ছাড়া  যেসব পুরোহিত রিপাব্লিক-দের প্রতি আনুগত্যের শপথ নিয়েছিল, তাদের দ্বারা আয়োজিত প্রার্থনা সমাবেশে উপস্থিত হতে তারা অস্বীকার করে। ক্রমে রিপাব্লিক-দের আনুকুল্যে থাকা এই পুরোহিতদের সামাজিক ও রাজনৈতিক ক্ষমতা হ্রাস পায় কেন-না তাদের ধর্মসভায় খুব কমজন-ই  আসত এবং মহিলারা ব্যাপ্টিস্ম এবং বিবাহের মতো গুরুত্বপূর্ণ সামাজিক অনুষ্ঠানে তাদেরকে আহ্বান করা বন্ধ করে দেয়। এর পরিবর্তে তারা রিপাব্লিকদের বিরুদ্ধে থাকা পুরোহিতদের সবার অলক্ষে রাখত এবং তাদের দ্বারা গোপনে আয়োজিত প্রথাসম্মত প্রার্থনা সমাবেশে অংশগ্রহণ করত। এই মহিলারা তাদের চিরাচরিত খ্রিস্টান প্রথা যেমন-মৃতদেহ সৎকার করা, সন্তদের নামে তাদের সন্তানদের নামকরণ করা ইত্যাদি মেনে চলত।
সিভিল কন্সটিটিউশন অব দ্য ক্লার্জি এবং অবখ্রিস্টায়ন আন্দোলনের বিরুদ্ধে মহিলাদের এই দৃঢ় প্রতিরোধ ক্যাথোলিক চার্চকে একটি গুরুত্বপূর্ণ সামাজিক প্রতিষ্ঠান হিসেবে পুনরায় তুলে ধরতে সাহায্য করেছিল। বিপুল সংগ্রামের মধ্যেও এই মহিলারা অবশেষে চার্চের ক্ষমতা এবং তার পাশাপাশি চিরাচরিত পারিবারিক জীবন ও সামাজিক স্থিরতা পুনঃপ্রতিষ্ঠা করতে সক্ষম হয়েছিল। এই ঘটনার প্রতিফলন সহজেই চোখে পড়ে ১৮০১-এর কোঁকোরদাত-এর সময়, যখন আনুষ্ঠানিকভাবে ক্যাথোলিক চার্চকে ফ্রান্সে পুনঃপ্রতিষ্ঠিত করা হয়। অবিখ্রিস্টায়ন বা রাষ্ট্র নিয়ন্ত্রিত ধর্মের বিরুদ্ধে আংশিকভাবে ধর্মপ্রাণ এই প্রতিবিপ্লবী মহিলাদের বহু বছরের প্রচেষ্টার ফল ছিল এই আইনটি।
কোওচি প্রশাসনিক অঞ্চল
কোওচি প্রশাসনিক অঞ্চল (高知県? কোওচি কেন্‌) হল জাপানের শিকোকু দ্বীপের দক্ষিণ উপকূল সংলগ্ন একটি প্রশাসনিক অঞ্চল। এর রাজধানী কোওচি নগর।
ইতিহাস
মেইজি পুনর্গঠনের আগে অবধি কোওচি অঞ্চল তোসা প্রদেশ নামে পরিচিত ছিল। সেন্‌গোকু যুগে চোসোকাবে পরিবার এবং এদো যুগে য়ামানুচি পরিবার এখানকার শাসক ছিল।
কোওচি নগর বিশিষ্ট বিপ্লবী সাকামোতো রিওমার জন্মস্থান হিসেবে বিখ্যাত।
ভূগোল
শিকোকু দ্বীপের দক্ষিণ অর্ধ নিয়ে কোওচি প্রশাসনিক অঞ্চল গঠিত। এর উপকূলে রয়েছে প্রশান্ত মহাসাগর, উত্তর-পশ্চিমে এহিমে এবং উত্তর-পূর্বে তোকুশিমা প্রশাসনিক অঞ্চল। শিকোকুর চারটি প্রশাসনিক অঞ্চলের মধ্যে কোওচি বৃহত্তম অথচ সবচেয়ে কম জনসংখ্যা বিশিষ্ট। প্রশাসনিক অঞ্চলটির অধিকাংশ ভূভাগ পর্বতময়; কেবলমাত্র কোওচি নগর ও নাকামুরা নগরের কাছে উপকূলীয় সমভূমি দেখা যায়। কোওচিতে অনেক নদী বর্তমান। তোসা-চোয়ের ইনামুরা-য়ামা পর্বত হল কোওচির সর্বোচ্চ শৃঙ্গ। এর উচ্চতা সমুদ্রপৃষ্ঠ থেকে ১৫০৬ মিটার।
২০১২ এর এপ্রিল মাসের হিসেব অনুযায়ী কোওচির মোট ভূমির ৭ শতাংশ সংরক্ষিত বনাঞ্চল। এর মধ্যে আছে আশিযুরি-উওয়াকাই জাতীয় উদ্যান; ইশিযুচি, মুরোতো-আনান কাইগান ও ৎসুরুগিসান উপ-জাতীয় উদ্যান এবং আঠারোটি প্রশাসনিক আঞ্চলিক উদ্যান।
কৃষি
মৃদু প্রশান্ত মহাসাগর-প্রভাবিত জলবায়ুর কারণে কোওচির কৃষি রীতিমত সমৃদ্ধ। উপকূলীয় সমভূমিতে সবজি, পাহাড়ি অঞ্চলে ফল চাষ ও গবাদি পশুপালন করা হয়। কৃষির উন্নতির জন্য অনেকগুলি প্লাস্টিকের গ্রীনহাউস নির্মাণ করা হয়েছে। পরিবেশ বান্ধব কৃষি সংক্রান্ত চিন্তাভাবনার ক্ষেত্রেও কোওচি প্রশাসনিক অঞ্চল গুরুত্বপূর্ণ অবদান রাখছে।
পর্যটন
বৌদ্ধধর্মের শিঙ্গোন শাখার অভিযাত্রীদের কাছে শিকোকু দ্বীপের ৮৮টি মন্দির পায়ে হেঁটে এক যাত্রায় দর্শন করা বিশেষ পুণ্যকর্ম। কোওচি প্রশাসনিক অঞ্চলে এগুলির মধ্যে ১৬টি মন্দিরের অবস্থান।
দক্ষিণ প্রান্তে মুরোতো অন্তরীপ ও আশিযুরি অন্তরীপ থেকে দৃষ্ট সূর্যাস্তের দৃশ্য বিখ্যাত।
সনি এক্সপেরিয়া এক্সজেড ২ প্রিমিয়াম
সনি এক্সপেরিয়া এক্সজেট ২ প্রিমিয়াম একটি অ্যান্ড্রয়েড স্মার্টফোন যার প্রস্তুতকারক ও বাজারজাতকারক সনি। সনি এক্সপেরিয়া এক্স ধারার অংশ হিসাবে, যন্ত্রটি এপ্রিল ১৬, ২০১৮ সালে ঘোষিত হয় একঅটি ৪কে এইচডিআর ডিসপ্লে ও একঅটি মোশনআই™ দ্বৈত ক্যামেরাসহ।
এদুয়ার বালাদুর
thumb|right|এদুয়ার বালাদুর এদুয়ার বালাদুর (Édouard Balladur এদুয়ার্‌ বালাদ্যুর্‌) (জন্ম মে ২, ১৯২৯) ফ্রান্সের সাবেক প্রধানমন্ত্রী। তিনি ১৯৯৩ থেকে ১৯৯৫ সাল পর্যন্ত ফ্রান্সের প্রধানমন্ত্রী ছিলেন।
প্রাথমিক জীবন
বালাদুরের জন্ম তুরস্কের ইজমীরে। তার পরিবার ছিলো আর্মেনীয় বংশোদ্ভুত, তবে দীর্ঘকাল ধরে ফ্রান্সের সাথে সম্পর্ক ছিলো তাদের। ১৯৩৫ সালে বালাদুরের পরিবার ফ্রান্সের মার্সেই শহরে চলে যায়। ১৯৫৭ সালে বালাদুর মারি-জোসেফ দেলাকোরকে বিয়ে করেন। তাদের ৪টি পুত্র সন্তান রয়েছে।
বালাদুরের রাজনৈতিক জীবন শুরু হয় ১৯৬৪ সালে যখন তিনি প্রধানমন্ত্রী জর্জ পম্পিদুর উপদেষ্টা হিসাবে কাজ শুরু করেন। পম্পিদু ১৯৬৯ সালে ফ্রান্সের রাষ্ট্রপতি নির্বাচিত হন। তখন বালাদুর প্রথমে রাষ্ট্রপতির আন্ডার-সেক্রেটারি জেনারেল বা উপ-প্রধান সচিব, এবং পরে ১৯৭৩ হতে সেক্রেটারি জেনারেল বা প্রধান সচিব হিসাবে কাজ করেন। ১৯৭৪ সালে জর্জ পম্পিদুর মৃত্যু অবধি বালাদুর এই পদে ছিলেন।
১৯৮০ সালে জাঁক শিরাকের সাথে তিনি আবার রাজনীতিতে ফেরত আসেন।
দ্য মুসলিম জেসাস
দ্য মুসলিম জেসাস হলো ২০০৭ সালের একটি ব্রিটিশ প্রামাণ্য চলচ্চিত্র যা পরিচালনা ও প্রযোজনা করেছেন ইরশাদ আশরাফ এবং মেলভিন ব্র্যাগের বর্ণনা করেছেন। তথ্যচিত্রটি ইসলামিক দৃষ্টিকোণ থেকে যীশুকে নিয়ে নির্মিত। এটি আইটিভিতে ১৯ আগস্ট ২০০৭ এ প্রচারিত হয়েছিল।
সারসংক্ষেপ
এক ঘণ্টার বিশেষ এই তথ্যচিত্রে কুরআনকে প্রধান উৎস হিসেবে ব্যবহার করে, পণ্ডিত ও ইতিহাসবিদদের সাক্ষাৎকার নেওয়া হয়।  এতে হামজা ইউসুফের ভাষ্য রয়েছে, যাকে এই তথ্যচিত্রের জন্য বেশ ব্যাপকভাবে চিত্রায়িত করা হয়েছিল। তথ্যচিত্রটি নির্মাণের জন্য প্রথমবারের মতো কোন ব্রিটিশ টেলিভিশন এই বিষয়টির সাথে চুক্তি করেছে।
দ্য মুসলিম জেসাস সুসমাচারের যীশু এবং কুরআনে সাদৃশ্য এবং পার্থক্য অন্বেষণ করে। এটি অনুসন্ধান করে যে কীভাবে ইসলাম যিশুখ্রিষ্টকে ভাববাদী হিসাবে সম্মান করে কিন্তু ঈশ্বরের পুত্র হিসাবে নয়। কুরআন অনুসারে ক্রুশবিদ্ধকরণ ছিল একটি আংশিক বিভ্রম। ক্রুশে মারা যাওয়ার পরিবর্তে, যিশুকে স্বর্গদূতরা উদ্ধার করেছিলেন এবং স্বর্গে নিয়ে গিয়েছিলেন। এটি উপসংহারে পৌঁছেছে যে বেশিরভাগ লোকেরা যতটা বুঝতে পারে তার চেয়ে দুটি বিশ্বাসের মধ্যে বেশি মিল রয়েছে।
পটভূমি
বর্ণনাকারী মেলভিন ব্র্যাগ বলেছিলেন, "আমি এই ধারণাটি দেখে মুগ্ধ হয়েছিলাম ... যীশু ইসলামের একজন বিশিষ্ট ব্যক্তিত্ব ছিলেন কিন্তু বেশিরভাগ মানুষ তা জানেন না।" তিনি আরও বলেন: "আমি আশা করি এটি মুসলমানদের মধ্যে এই অনুভূতিকে উস্কে দেবে যে তারা টেলিভিশনে অন্তর্ভুক্ত।"
পরিচালক ও প্রযোজক ইরশাদ আশরাফ বলেন, তথ্যচিত্রে উগ্রপন্থা থেকে ইসলামের আধ্যাত্মিক দিকে মনোনিবেশ করার একটি প্রচেষ্টা ছিল। তিনি আরও বলেন, "যীশুকে মুসলমানরা ভালবাসে এবং শ্রদ্ধা করে এবং তিনি আমাদের ধর্মের অন্যতম গুরুত্বপূর্ণ নবি।"
হামজা ইউসুফ বলেন, "খ্রীষ্টীয় আখ্যানে খ্রীষ্টধর্মের সবচেয়ে কেন্দ্রীয় ও মৌলিক বিষয় হল যীশু খ্রীষ্টের মৃত্যু ও পুনরুত্থান কিন্তু ইসলাম মূলত তা অস্বীকার করে। কুরআনে বলা হয়েছে যে, যীশুকে ক্রুশবিদ্ধ করা হয়েছিল, রোমানরা যীশুকে বন্দী করেছিল, তখন ঈশ্বর উদ্ধার যিশুকে অভিযানের আয়োজন করেছিলেন।"
এআরএম ইনামুল হক
ইনামুল হক (জন্ম: ১ অক্টোবর, ১৯২১- মৃত্যু: ১১ নভেম্বর, ১৯৭৭) হচ্ছেন প্রথম বাংলাদেশী মরণোত্তর চক্ষুদানকারী। মানবিক কর্মকাণ্ডের এক অগ্রণী পুরুষ তিনি।
জন্ম ও শিক্ষাজীবন
ইনামুল হক ১৯২১ সালের ১ অক্টোবর পশ্চিমবাংলার হাওড়া জেলার উলুবেড়িয়া রাজখোলাপাড়ায় জন্মগ্রহণ করেন। ১৯৪৬ সালে অত্যন্ত কৃতিত্বের সঙ্গে যন্ত্রকৌশলে প্রকৌশল ডিগ্রি অর্জন করেন। তিনি ডায়াবেটিক সমিতি প্রতিষ্ঠাতাদের অন্যতম এবং ধানমণ্ডি ক্লাব প্রতিষ্ঠাকালীন সাধারণ সম্পাদক (বর্তমান শেখ জামাল ধানমণ্ডি ক্লাব) ছিলেন।
কর্মজীবন
ইনামুল হক আহসানুল্লাহ প্রকৌশল কলেজে (বর্তমান বুয়েট) শিক্ষকতায় যোগ দিয়ে কর্মজীবন শুরু করেন।
মরণোত্তর চক্ষুদান
বাংলাদেশে প্রথম মরণোত্তর চক্ষুদানকারী এআরএম ইনামুল হকের মৃত্যুর তিন বছর আগে তিনি উইল করে তার চোখ দান করে । তার একটি কর্নিয়া সংযোজন করা হয় সাপ্তাহিক ২০০০-এর সম্পাদক শাহাদত চৌধুরীর চোখে ও অপরটি সংযোজন করা হয় রমজান আলী নামে এক ব্যক্তির চোখে।
পৃথু
পৃথু (पृथुः,, , பிருத்து, పృథు చక్రవర్తి, Притху, بريتهو) হলেন একজন চক্রবর্তী (সার্বভৌম), যার নাম প্রাচীন ভারতের বৈদিক শাস্ত্রে রয়েছে। হিন্দু ঐতিহ্য অনুসারে, তিনি বিষ্ণুর অবতার। তাকে প্রথু, পৃথী ও পৃথু বৈন্যও বলা হয়। আক্ষরিক অর্থে পৃথু বেনার পুত্র। পৃথু "প্রথম পবিত্র রাজা হিসাবে পালিত হয়, যার থেকে পৃথ্বী তার নাম পৃথিবী পেয়েছে।"
পৃথু মূলত তার পৃথিবী দেবী পৃথ্বীকে তাড়া করার কিংবদন্তির সাথে জড়িত। যারা গরুর আকারে পালিয়ে গিয়েছিল এবং অবশেষে তার দুধকে বিশ্বের শস্য ও গাছপালা হিসাবে দিতে সম্মত হয়েছিল। মহাকাব্য  মহাভারত, বিষ্ণু পুরাণ, ভাগবত পুরাণ  তাকে  বিষ্ণুর অবতার রূপে বর্ণনা করে।
কিংবদন্তি
পৃথুর জন্ম নারীর হস্তক্ষেপ ছাড়াই। এইভাবে একজন অয়োনিজ (যোনির অংশগ্রহণ ছাড়াই জন্ম), পৃথু আকাঙ্ক্ষা ও অহং দ্বারা অস্পৃশ্য এবং এইভাবে তার ইন্দ্রিয়গুলিকে কর্তব্যপরায়ণ ধর্ম শাসন করতে পারে।
ভাগবত পুরাণ, বিষ্ণু পুরাণ, হরিবংশ এবং মানব পুরাণ পৃথুর গল্প বলে: ধার্মিক ধ্রুবের বংশের রাজা বেনা ছিলেন দুষ্ট রাজা, যিনি বৈদিক আচার-অনুষ্ঠানকে অবহেলা করেছিলেন। এইভাবে ঋষিরা তাকে হত্যা করেন, উত্তরাধিকারী ছাড়া রাজ্য ছেড়ে যান এবং বেনার নৈরাজ্যের কারণে দুর্ভিক্ষে পড়েন। সুতরাং, ঋষিরা বেনার দেহ মন্থন করেছিলেন, যার মধ্যে প্রথমে অন্ধকার বামন শিকারী আবির্ভূত হয়েছিল, যা বেনার মন্দতার প্রতীক। তার তাম্রযুক্ত চুল ছিল, লাল চোখ ছিল এবং ছোট আকারের ছিল। যেহেতু তিনি অত্যন্ত নম্র ছিলেন, ঋষিরা তাকে বসতে (নিষাধা) বলেছিলেন। তাই, তাকে নিষাধা নামে ডাকা হয়, তার নাম থাকা জাতিটির প্রতিষ্ঠাতা। যেহেতু বেনার পাপ বামন হয়ে চলে গেছে, তাই শরীর এখন পবিত্র। আরও মন্থন করার সময়, পৃথু মৃতদেহের ডান হাত থেকে বেরিয়ে আসে। পৃথিবীকে হত্যা করে এবং তার ফল পাওয়ার মাধ্যমে দুর্ভিক্ষের অবসান ঘটাতে, পৃথু পৃথিবীকে (পৃথ্বী) তাড়া করেছিল যারা গরু হয়ে পালিয়েছিল।
পৃথুর এই উদাহরণ অনুসরণ করে, বেশ কয়েকটি জীব পৃথিবীতে দুধ পান করেছে। মানব পুরাণ অনুসারে তালিকাটি নিম্নরূপ:
কিউবান এমেরাল্ড
কিউবান এমেরাল্ড ( Riccordia ricordii ) হল ট্রচিলিনি উপজাতির একটি "এমেরাল্ড" প্রজাতির হামিংবার্ড । এটি বাহামা এবং কিউবায় পাওয়া যায়।
পৃথু
কিংবদন্তি
যাইহোক, মনুস্মৃতি পৃথ্বীকে পৃথুর স্ত্রী হিসেবে বিবেচনা করে, তার মেয়ে নয়, এবং এইভাবে "পৃথ্বী" নামটি তার স্বামী পৃথুর নামে রাখা হয়েছে।
কিউবান এমেরাল্ড
শ্রেণীবিন্যাস
কিউবান এমেরাল্ড পূর্বে ক্লোরোস্টিলবন গণের অন্তর্ভূক্ত করা হয়েছিল। ২০১৪ সালে প্রকাশিত একটি আণবিক ফাইলোজেনেটিক এবং ২০১৭ সালের প্রকাশনার উপর ভিত্তি করে, আমেরিকান অর্নিথোলজিক্যাল সোসাইটির উত্তর আমেরিকান শ্রেণিবিন্যাস কমিটি, ইন্টারন্যাশনাল অর্নিথোলজিক্যাল কমিটি (আইওসি), এবং ক্লেমেন্টস শ্রেণীবিন্যাস এটিকে রিককর্ডিয়া গণে অন্তর্ভূক্ত করেছে।   যাইহোক, ২০২০ সালের বার্ডলাইফ ইন্টারন্যাশনাল, হ্যান্ডবুক অফ দ্য বার্ডস অফ দ্য ওয়ার্ল্ড (HBW)এ এটিকে ক্লোরোস্টিলবন হিসাবে উল্লেখ করেছে।
পৃথু
কিংবদন্তি
বায়ুপুরাণ লিপিবদ্ধ করে যে জন্মের সময়, পৃথু ধনুক, তীর ও বর্ম নিয়ে দাঁড়িয়েছিল, পৃথিবী ধ্বংস করতে প্রস্তুত ছিল, যা বৈদিক আচার-অনুষ্ঠান বর্জিত ছিল। আতঙ্কিত, পৃথিবী গরুর আকারে পালিয়ে যায় এবং অবশেষে পৃথুর দাবির কাছে নতি স্বীকার করে, তাকে চক্রবর্তী (সার্বভৌম) উপাধি অর্জন করে। পৃথু হলেন প্রথম রাজা, যিনি খেতাব অর্জনের রেকর্ড করেছেন। স্রষ্টা-দেবতা ব্রহ্মা পৃথুকে বিষ্ণুর অবতার হিসেবে স্বীকৃতি দিয়েছিলেন বলে বর্ণনা করা হয়েছে, কারণ পৃথুর জন্মচিহ্নগুলির মধ্যে একটি ছিল তাঁর হাতে বিষ্ণুর চক্র এবং এইভাবে পৃথুকে "মানব দেবতাদের মধ্যে গণ্য করা হয়েছিল"৷ ওল্ডহ্যামের মতে, চক্রবর্তী উপাধিটি এই জন্মচিহ্ন থেকে উদ্ভূত হতে পারে এবং সর্বজনীন আধিপত্যের নির্দেশক নাও হতে পারে। পৃথুকে তার জীবদ্দশায় বিষ্ণুর অবতার হিসেবে পূজা করা হতো এবং এখন তাকে নাগ দেবতা হিসেবে বিবেচনা করা হয়। শতপথ ব্রাহ্মণ (শ্লোক ৩.৪.৪) তাকে প্রথম অভিষিক্ত রাজা এবং বায়ুপুরাণ তাকে আদিরাজা (প্রথম রাজা) বলে ডাকে।
কিউবান এমেরাল্ড
শ্রেণীবিন্যাস
কিউবান এমেরাল্ড একরঙা । যাইহোক, বিলুপ্ত ব্রেস পান্না (R. bracei) এক সময় এর একটি উপ-প্রজাতি হিসাবে বিবেচিত হত। বাম|থাম্ব| উড্ডয়নরত পুরুষ পাখি
পৃথু
কিংবদন্তি
মহাকাব্য মহাভারত জানায় যে বিষ্ণু পৃথুকে সার্বভৌম হিসাবে মুকুট পরিয়েছিলেন এবং পৃথুর দেহে প্রবেশ করেছিলেন যাতে সবাই রাজাকে দেবতা বিষ্ণুর কাছে প্রণাম করে। এখন, রাজা "পৃথিবীতে বিষ্ণুর মাহাত্ম্যের অধিকারী" ছিলেন। আরও, ধর্ম (ধার্মিকতা),  শ্রী (ধন, সৌন্দর্য এবং সৌভাগ্যের দেবী) এবং অর্থ  (উদ্দেশ্য, বস্তুগত সমৃদ্ধি) পৃথুতে নিজেদের প্রতিষ্ঠিত করে।
কিউবান এমেরাল্ড
বর্ননা
পুরুষ কিউবান পান্না লম্বা এবং নারী  পর্যন্ত লম্বা হয়ে থাকে। এবং এদের ওজন  এর মধ্যেই সীমাবদ্ধ থাকে। পুরুষদের একটি ছোট, সামান্য বাঁকা, কালো টিপযুক্ত বিল থাকে এবং এদের ম্যান্ডিবল ফ্যাকাশে কালো এবং ম্যাক্সিলা লাল রংয়ের হয়। এটি চোখের পিছনে একটি ছোট সাদা দাগ আছে। এর শরীরের উপরের অংশ তামাটে আভা সহ গাঢ় চকচকে সবুজ; মুকুট গাঢ় এবং ফ্যাকাশে হয়। এর নীচের অংশগুলি বেশিরভাগই সাদা লেজের নিচের অংশে কভার সহ ইরিডিসেন্ট ধাতব সবুজ রংয়ের। লেজ গভীরভাবে কাঁটাযুক্ত। এর ভিতরের চার জোড়া পালক হল গাঢ় ধাতব তামাটে থেকে সবুজাভ তামাটে এবং সবচেয়ে বাইরের জোড়াটি গাঢ় বাদামী ভেতরে জালের মতো বিস্তৃত। নারীদের উপরের অংশগুলি পুরুষদের অনুরূপ। এটি চোখের পিছনে একটি দীর্ঘ সাদা দাগ আছে. নীচের অংশগুলি বেশিরভাগই ধাতব সবুজ এবং সাদা আন্ডারটেইল কভার সহ বাদামী ধূসর। লেজ পুরুষের তুলনায় কম কাঁটাযুক্ত কিন্তু একই রঙের।
অবস্থা
আইইউসিএন কিউবান এমেরাল্ডকে ন্যূনতম উদ্বেগ হিসাবে মূল্যায়ন করেছে, যদিও এর জনসংখ্যার আকার এবং বৃদ্ধির প্রবণতা জানা যায়নি। বড় অঞ্চল জুড়ে এর বিস্তার রয়েছে এবং কোন তাৎক্ষণিক হুমকি চিহ্নিত করা যায় নি। এটি এর বেশিরভাগ পরিসরে স্বভাবিকভাবেই বিচরণ করে বলে মনে করা হয় এবং সহজেই মানুষের তৈরি আবাসস্থল ব্যবহার করতে পারে।
আগমনী রেলওয়ে স্টেশন
আগমনী রেলওয়ে স্টেশন হল আসামের ধুবরি জেলার উত্তর-পূর্ব সীমান্ত রেলওয়ে অঞ্চলের অধীনে একটি ছোট নিয়মিত ট্রেন স্টেশন।
গুল-বসান ধনেশ
গুল-বসান ধনেশ যার বৈজ্ঞানিক নাম Aceros cassidix   হল একধরনের কালো রঙের ধনেশ পাখি যার ঠোঁটের রং হলুদ, ল্যাজের রং সাদা এবং চোখের চারপাশের চামড়ার রং ফ্যাকাসে নীল, কালো রঙের পায়ের পাতা এবং উন্মুক্ত ঘন নীল রঙের গলা। পুরুষদের মুখ এবং ঘাড় হয় বাদামি রঙের এবং কমলা-লাল রঙের চোখ এবং এদের হলুদ রঙের ঠোটের ওপরে লাল রঙের একটা উচ্চ শিরস্ত্রাণ থাকে। মহিলাদের মুখ এবং ঘাড় হয় কালো রঙের, হলুদ রঙের শিরস্ত্রাণ এবং বাদামি রঙের চোখ হয়।
এদের প্রধানত দেখতে পাওয়া যায় ইন্দোনেশিয়ার সুলায়েসি, বুটন, লেম্ভে, টগিয়ান এবং মুনা দ্বীপপুঞ্জ এই সমস্ত জায়গায়।
অন্যান্য ধনেশের মতোই এরাও একগামী পাখি৤ এরা প্রধানত ফল এবং ডুমুর খেয়ে বেঁচে থাকে। স্ত্রঅ ধনেশ নিজেদের গাছের কোন গর্তে বন্দী করে রাখে ডিম পারবার সময়ে। এই সময়কালে পুরুষেরা মহিলাদের এবং বাচ্চাদের খাদ্য যোগান দেয়। এরা ২০ থেকে ৩৫ বৎসর পর্যন্ত বেঁচে থাকে৤
গুল-বসান ধনেশ দক্ষিণ সুলায়েসি প্রদেশের প্রাণীকূলের প্রতীক।
আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের মতানুযায়ী এই প্রজাতিটি বিপন্ন প্রজাতি হিসেবে চিহ্নিত হয়েছে।
শালমারা ইউনিয়ন
শালমারা ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
ইতিহাস
কালের স্বাক্ষী বহনকারী বাঙ্গালী নদীর তীরে গড়ে উঠা একটি ঐতিহ্যবাহী অঞ্চল হলো শালমারা ইউনিয়ন । কাল পরিক্রমায় আজ শালমারা ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা নিয়ে আজও এক অনন্য নাম।clip_image001ক) নাম – ১৭ নং শালমারা ইউনিয়ন পরিষদ। এর আয়তন –  ৩০.৭০(বর্গ কিঃ মিঃ)
প্রশাসনিক এলাকা
গ্রামের সংখ্যা – ১৫টি। মৌজার সংখ্যা – ১৫ টি।
১. শালমারা। ২. উলিপুর ৩. শাখাহাতী বালুয়া ৪. হামছাপুর ৫. মিরাপাড়া ৬. হিয়াতপুর ৭. কলাকাটা 8. বিদেশি দোয়াইল 9. দামগাছা 10. পচারিয়া 11. বুড়াবুড়ী 12. নীলকন্ঠপুর 13.হাবীবের বাইগুনী 14. কিসমতের বাইগুনি 15. উজিরের পাড়া
জনসংখ্যার উপাত্ত
লোকসংখ্যা – 38578জন (প্রায়) (২০১১ সালের জন্ম নিবন্ধন তথ্য অনুযায়ী)
স্বাস্থ্য
ইউনিয়ন স্বাস্থ্য কেন্দ্র
ইউনিয়ন স্বাস্হ্য কেন্দ্রের দ্বায়িত্ব প্রাপ্ত কর্মকর্তার নাম: মো. জাফরুল ইসলাম, উপ-সহকারী কমিউনিটি মেডিকেল অফিসার।
শিক্ষা
শিক্ষার হার –৬০%।
উচ্চ বিদ্যালয়ঃ ৪টি,    শালমারা উচ্চ বিদ্যালয়, পচারিয়া উচ্চ বিদ্যালয়, বুড়াবুড়ী উচ্চ বিদ্যালয়।
সরকারী প্রাথমিক বিদ্যালয়- ৯টি,   শালমারা সরকারি প্রাঃ বিদ্যালয়, জীবনগাড়ী সরকারি প্রাথমিক বিদ্যালয়, দোয়াইল সরকারি প্রাঃ বিদ্যালয়, পচারিয়া সরকারি প্রাঃ বিদ্যালয়, দামগাছা সরকারি প্রাঃ বিদ্যালয়, শাখাহাতী বালুয়া সরকারি প্রাঃ বিদ্যালয়, ঘুগা গারামাড়া  সরকারি প্রাঃ বিদ্যালয়, কালিতলা  সরকারি প্রাঃ বিদ্যালয়
বে-সরকারী রেজিঃ প্রাঃ বিদ্যালয়- ৮টি,
কৃষি
প্রধান কৃষিজ ফসলের মধ্যে রয়েছে ধান, পাট, ভূট্টা, ও আঁখ।
অর্থনীতি
শালমারা কলা বিক্রির জন্য জেলা জুড়ে সুনাম আছে।
দর্শনীয় স্থান
1। কালিতলা বাজার।১৯ দশক থেকে এই বাজার হয়ে আসছে। 2। শালমারা রেলওয়ে স্টেশন। 3। বুরুলিয়া বিল উলিপুর।
বিবিধ
হাটবাজার ১। শালমারা রেলওয়ে ষ্টেশন বাজার।
২। বালুয়া বাজার
৩। কালিতলা বাজার
5। বুড়াবুড়ি বাজার
6। ডাকুমারা বাজার (দামগাছা)
আরও দেখুন
শালমারা উচ্চ বিদ্যালয়
শাখাহাতী দাখিল মাদরাসা
তথ্যসূত্র
1। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ফেব্রুয়ারি ২০১৭। এখানে তারিখের মান পরীক্ষা করুন: |সংগ্রহের-তারিখ= (সাহায্য)
কি দারুন দেখতে
গল্প
রাস্তার পাশের থেকে নিজেকে বাঁচাতে এবং তার সত্যিকারের ভালবাসার সন্ধান করতে মাহি নিজেকে একজন কালো মহিলা হিসাবে ছদ্মবেশ দিতেন। এদিকে একটি নম্র ছেলে আপন এবং একটি গুন্ড-টাইপড ছেলে সোনারাম তার প্রেমে পড়ে যায়। মাহি কি তার সত্যিকারের প্রেম খুঁজে পাবে?
মুক্তি
মূলত কি দারুন দেখতে মুক্তি ২৯ নভেম্বর ২০১৩ সালে ৭০ টি প্রেক্ষাগৃহে অনুষ্ঠিত হওয়ার কথা ছিল। রাজনৈতিক দলগুলোর সহিংসতা বিক্ষোভ, ধর্মঘট, এবং ১৮ দলীয় বিরোধী জোটের যে মাসগুলিতে নেতৃত্বের মাসের দিকে ডাকা হয়েছিল তাতে জড়িত থাকার কারণে এটি স্থগিত করা হয়েছিল। ৫ জানুয়ারী ২০১৪ এর সাধারণ নির্বাচনের পর ৩১ জানুয়ারি ২০১৪ তে মুক্তি পায়
বল্লে মাল্লারদা পূজা
বল্লে মাল্লারদা পূজা কর্ণাটকের কিছু অংশে সঞ্চালিত একটি হিন্দু বিবাহের অনুষ্ঠান। চুড়ির উপাসনা এবং বিবাহিত মহিলাদের চুড়ির উপস্থাপনা একটি আদর্শ বিবাহিত জীবনের জন্য উত্পাদনশীল বলে মনে করা হয়, যিনি উপাসনা করেন এবং তাদের উপস্থাপন করেন। এই অনুষ্ঠানটি বালে মাল্লারাদা পুজে নামে পরিচিত
পরবর্তী আচার হল পড়ে পুজো
এল সালভাদোর
থাম্ব|294x294পিক্সেল|এল সালভাদোর বিভাগসমুহ এল সালভাদর (República de El Salvador রেপুব্লিকা দে এল সালভাদোর্‌) মধ্য আমেরিকাতে প্রশান্ত মহাসাগরের উপকূলে অবস্থিত একটি প্রজাতান্ত্রিক রাষ্ট্র। ২০২১ সালে দেশটির জনসংখ্যা ৬.৮ মিলিয়ন বলে অনুমান করা হয়েছে।
জনসংখ্যার বিচারে মধ আমেরিকার দেশগুলির মধ্যে গুয়াতেমালার পরেই এর অবস্থান। দুই আমেরিকার মহাদেশের সবচেয়ে ঘনবসতিপূর্ণ দেশগুলির মধ্যে এটি দ্বিতীয়। মূলত একটি গ্রামীণ দেশ হলেও বিংশ শতাব্দীতে এখানে ব্যাপক নগরায়ন ঘটে। দেশের জনসংখ্যার প্রায় এক-তৃতীয়াংশ সান সালভাদর মেট্রোপলিটান এলাকায় বসবাস করেন। সান সালভাদর দেশটির রাজধানী ও বৃহত্তম শহর। এল সালভাদর একটি স্পেনীয় শব্দগুচ্ছ, যার অর্থ "ত্রাতা"। যিশুখ্রিস্টের সম্মানে দেশটির এই নামকরণ করা হয়।
দেশটির ভূপ্রকৃতির অধিকাংশই আগ্নেয় পর্বতসারি নিয়ে গঠিত। ফলে এখানে কফি চাষ খুবই সুবিধাজনক। বিগত এক শতাব্দী কফি রপ্তানি করে প্রাপ্ত বৈদেশিক মুদ্রা দেশটির অর্থনীতির মূল চালিকাশক্তি। কফি-ভিত্তিক অর্থনীতির ফলে দেশে একটি ক্ষুদ্র, ধনী শাসক শ্রেণী এবং বৃহত্তর, দরিদ্র, শ্রমিক শ্রেণীর সৃষ্টি হয়েছে। ১৯৮০-র দশকের পুরোটা জুড়ে দেশটিতে একটি গৃহযুদ্ধ চলে এবং দেশের ব্যাপক ক্ষয়ক্ষতি হয়। কিন্তু ১৯৯০-এর দশকে দেশটি ধীরে ধীরে সামাজিক, রাজনৈতিক ও অর্থনৈতিক ক্ষয়ক্ষতি কাটিয়ে উঠতে শুরু করে।
ইতিহাস
ষোড়শ শতকে এল সালভাদোর স্প্যানিশ শাসনের অধীনে ছিল। মধ্য আমেরিকার দেশ হিসেবে ইহা ১৮২১ সালে স্বাধীনতা অর্জন করে। দেশ হিসেবে ১৮৯৮ সালে আত্মপ্রকাশ করে।
মরিস ভিনসেন্ট উইলকিস
মরিস ভিনসেন্ট উইলকিস একজন ব্রিটিশ কম্পিউটার বিজ্ঞানী।
অবদান
উইলকিস ব্রিটিশ কম্পিউটার সোসাইটির প্রতিষ্ঠাতা এবং এর প্রথম প্রেসিডেন্ট (১৯৫৭-১৯৬০)।
বামাবোধিনী
বামাবোধিনী একটি মহিলা মাসিক পত্রিকা । ১৮৬৩ সালের আগস্ট মাসে বাংলার নারীদের মধ্যে শিক্ষার আলো এবং সচেতনতা আনার জন্য এবং তাদের মনের কথা তুলে ধরার জন্য উমেশচন্দ্র দত্ত এই পত্রিকাটি প্রকাশ করেন । এই পত্রিকাটি উমেশচন্দ্র দত্ত তার মৃত্যু ১৯০৭ অবধি চুয়াল্লিশ বছর ধরে সম্পাদনা করেন । কিন্তু তাঁর মৃত্যুর পরেও ১৯২২ অবধি পর্যন্ত ((মোট ষাট বছর)) বামাবোধিনী পত্রিকা সমকালীন বাংলা নারীদের অবস্থা সম্পর্কে জানবার এক গুরুত্বপূর্ণ দলিল ছিল ।
নারী প্রগতির ক্ষেত্রে বামাবোধিনী পত্রিকার অবদান
সমাজের যে-কোন নারীর যে-কোনো গৌরবজনক কাজের খবরও ‘বামাবোধিনী পত্রিকা’ গুরুত্ব সহকারে প্রকাশ করত। প্রকৃতপক্ষে অষ্টাদশ ও ঊনবিংশ শতাব্দীতে রামমোহন, বিদ্যাসাগর এবং কেশবচন্দ্র কিংবা বাংলার বাইরে জ্যোতিবা ফুলে, বীরসালিঙ্গম প্রমুখ নারী প্রগতির কথা ভেবেছিলেন। তারা এই আন্দোলনের যে ধরার সূচনা করেন, ‘বামাবোধিনী’ সেই ধারাটিকেই সমৃদ্ধ করেছিল।
তথ্যসূত্র
পশ্চিমবঙ্গ - জেলা দক্ষিণ চব্বিশ পরগণা সংখ্যা - পৃ ২৭২
রণবীর শৌরি
রণবীর শৌরি ভারতীয় অভিনেতা এবং সাবেক ভিডিও জকি। ২০০২ সালে এক ছোটিসি লাভ স্টোরি দিয়ে তার চলচ্চিত্রে অভিষেক ঘটে। এরপর তিনি জিসম (২০০৩) ও লক্ষ্য (২০০৪) চলচ্চিত্রে অভিনয় করেন। তিনি ট্র্যাফিক সিগন্যাল, ভেজা ফ্রাই (২০০৭), মিথ্যা (২০০৮), ও সোনচিড়িয়া (২০১৯)-এর মত সমাদৃত চলচ্চিত্রে অভিনয় করেন।
তিনি একজন পাঞ্জাবি। তার সাবেক স্ত্রী অভিনেত্রী কঙ্কনা সেন শর্মা। তার একমাত্র সন্তান  হল হারুধ সুরে।তিনি কর্মজীবন শুরু করে ২০০২  সালে।
থাম্ব |200px |[[কঙ্কনা সেন শর্মা এবং রণবীর শৌরি]]
নিয়তিদেবী (গ্রিক পৌরাণিক চরিত্র)
গ্রীক পুরাণে নিয়তিদেবী রয়েছেন তিন জন। এরা এক কথায় মৈরাই (Moirai/Moirae) নামে পরিচিত। মৈরাই শব্দটির একবচন হচ্ছে মৈরা (Moira) যার শাব্দিক অর্থ হচ্ছে অংশ (A Share)। ইংরেজি ভাষায় নিয়তিদেবীদেরকে বলা হয় দি ফেট্‌স (The Fates) । বিশ্বাস করা হতো শিশুর জন্মের তৃতীয় দিন নিয়তিদেবীরা শিশুর বাড়ি পরিদর্শন করেন ও নির্ধারণ করেন নবজাতকের নিয়তি।
নিয়তিদেবী তিনজন হচ্ছেনঃ
নিয়তিদেবীরা মরণশীল এবং দেবতা উভয় শ্রেণীরই নিয়তি নির্ধারণ করেন। শুধুমাত্র দেবরাজ জিউস নিওতিদেবীদের আওতার বাইরে। কারণ জিউসই হচ্ছেন নিয়তির স্রষ্টা। তবে মতান্তরে জিউসকেও নিয়তিদেবীদের নিয়ন্ত্রণের অধীন ভাবা হয়।
নিয়তিদেবীরা হচ্ছেন জিউস এবং স্বর্গীয় আদেশের দেবী থেমিসের সন্তান।
অধিকাংশ পুরাণে নিয়তিদেবীদের বর্ণনা করা হয়েছে তিন জন কুৎসিত বৃদ্ধা হিসেবে। কোথাও কোথাও এঁদেরকে খোঁড়া হিসেবেও বর্ণনা করা হয়েছে।
বক
আর্ডেইডি গোত্রের অন্তর্গত লম্বা গলা, লম্বা পা বিশিষ্ট মিঠাপানির জলাশয় ও উপকূলীয় অঞ্চলে বসবাসকারী মৎস্যভোজী একদল জলচর পাখিকে বক বলা হয়। পৃথিবীতে স্বীকৃত মোট ৬৪ প্রজাতির বক রয়েছে। এসব বকের কিছু প্রজাতি আকৃতিভেদে বগলা (Bittern) ও বগা (Egret) নামে পরিচিত। Botaurus এবং Ixobrychus গণের সদস্যরা বগলা নামে পরিচিত আর বগাদের শরীরে সাদার প্রাধান্য বেশি। সারা বিশ্বে বিভিন্ন প্রজাতির বকের বিস্তৃতি থাকলেও নিরক্ষীয় ও ক্রান্তীয় অঞ্চলে এদের বিস্তৃতি সবচেয়ে বেশি। মরু ও মেরু অঞ্চলে বক অনুপস্থিত।
বক কমে যাওয়ার কারণ
বক কমে যাওয়ার প্রধান কারণ অবৈধ শিকার। বিলপাড়ের উঁচু গাছবিহীন স্থান ও বিস্তীর্ণ ধানি জমিতে বক ধরার ফাঁদ পাতে শিকারীরা। বক শিকারী সূত্রে জানা গেছে, অনেক মানুষ মনে করেন, বকের মাংস খেলে বাতসহ শরীরের বিভিন্ন ব্যথা দূর হয়। তাই অনেকে বক ধরার আগেই কেনার জন্য টাকা দেন। শিকারিরা ফাঁদ পেতে পোষা বক দিয়ে বক শিকার করেন।
উমেশচন্দ্র দত্ত
উমেশচন্দ্র দত্ত ( জন্ম :- ১৬ ডিসেম্বর, ১৮৪০ - মৃত্যু :- ১৯ জুন, ১৯০৭ ) এক সমাজ সংস্কারক ও শিক্ষাবিদ।
জন্ম ও প্রারম্ভিক জীবন
উমেশচন্দ্র দত্তের জন্ম পশ্চিমবঙ্গের বর্তমান দক্ষিণ ২৪ পরগণা জেলার মজিলপুরে । পিতার নাম হরমোহন দত্ত । ১৮৫৯ খ্রিস্টাব্দে ভবানীপুর লণ্ডন মিশনারি সোসাইটি ইনস্টিটিউশন থেকে প্রবেশিকা পরীক্ষায় দ্বিতীয় স্থান অধিকার করেন। ওই বছরেই তিনি দেবেন্দ্রনাথ ঠাকুর ও কেশবচন্দ্র সেনের সান্নিধ্যে এসে ব্রাহ্ম ধর্ম গ্রহণ করেন । পরে মেডিক্যাল কলেজে ভর্তি হন, কিন্তু অর্থাভাবে পড়াশোনা বন্ধ রাখেন । ১৮৬২ খ্রিস্টাব্দ থেকে রাজপুর,হরিনাভিসহ বিভিন্ন স্কুলে শিক্ষকতা শুরু করেন । ১৮৬৭ খ্রিস্টাব্দে প্রাইভেটে বি.এ.পাশ করেন । এই বছরেই ব্রাহ্মমতে বিবাহ হয় এবং সপরিবারে কেশবচন্দ্র সেনের ' ভারত আশ্রম' ভুক্ত হন। সাথে সাথে শিক্ষা ও সংস্কৃতিবিষয়ক বিভিন্ন কাজে যোগদান করেন ।
কর্মজীবন
১৮৭৯ খ্রিস্টাব্দে কলকাতায় সিটি স্কুল প্রতিষ্ঠিত হলে উমেশচন্দ্র তার প্রধান শিক্ষক এবং ১৮৮১ খ্রিস্টাব্দে সিটি কলেজ প্রতিষ্ঠার সময় থেকে আমৃত্যু তার অধ্যক্ষ ছিলেন।
অন্যান্য অবদান
তিনি মজিলপুরে দক্ষিণ ২৪ পরগণার প্রথম এবং সম্ভবত পশ্চিমবঙ্গের তৃতীয় বালিকা বিদ্যালয় স্থাপন করেন। এই বিদ্যালয় স্থাপন করবার জন্য তাকে জমিদারের প্রবল অত্যাচার সহ্য করতে হয়েছিল । ১৮৯৩ খ্রিস্টাব্দে তিনি তার তিন বন্ধু যামিনীনাথ বন্দ্যোপাধ্যায়, শ্রীনাথ সিংহ ও মোহিনীমোহন মজুমদারের সহায়তায় কলকাতার মানিকতলায় মূকবধির বিদ্যালয় স্থাপন করেন ও তার সম্পাদক নিযুক্ত হন ।
সাধারণ ব্রাহ্মসমাজ
১৯৭৮ খ্রিস্টাব্দে কেশববিরোধী সাধারণ ব্রাহ্ম সমাজ প্রতিষ্ঠায় উমেশচন্দ্রের অগ্রগণ্য ভূমিকা ছিল। শিবনাথ শাস্ত্রীর কথা অনুযায়ী সেসময় সাধারণ ব্রাহ্ম সমাজে যে তিনজন আদর্শবাদী মানুষ ছিলেন তারা হলেন আনন্দমোহন বসু,শিবচন্দ্র দেব ও উমেশচন্দ্র দত্ত । উমেশচন্দ্র সেসময় সাধারণ ব্রাহ্ম সমাজের সম্পাদক ও সভাপতি ছিলেন ।
নারীদের শিক্ষাবিস্তারে ভূমিকা
সেসময় বাংলায় নারীশিক্ষা খুবই অবহেলিত ছিল। উমেশচন্দ্র দত্ত ১৮৬৩ খ্রিষ্টাব্দে বাংলার নারীদের মধ্যে শিক্ষার আলো এবং সচেতনতা আনার জন্য এবং তাদের মনের কথা তুলে ধরার জন্য একটি মহিলা মাসিক পত্রিকা বামাবোধিনী প্রকাশ করেন । এই পত্রিকাটি তিনি আমৃত্যু চুয়াল্লিশ বছর ধরে সম্পাদনা করেন । এছাড়া ১৯৭২ খ্রিস্টাব্দে দুটি গ্রন্থও প্রকাশ করেন -
উমেশচন্দ্র কলকাতা বিশ্ববিদ্যালয়ের সেনেটের সদস্য ছিলেন । শিলাইদহে মহাকবি মাইকেল মধুসূদন দত্তের সমাধিতে 'দাঁড়াও পথিকবর জন্ম তব ....' খোদিত ফলকটি তার উদ্যোগেই স্থাপিত হয়েছিল ।
কলকাতায় ১৯৬১ খ্রিস্টাব্দে তারই নামাঙ্কিত স্নাতক কলেজ উমেশচন্দ্র কলেজ স্থাপিত হয় ।
তথ্যসূত্র
পশ্চিমবঙ্গ - জেলা দক্ষিণ চব্বিশ পরগণা সংখ্যা - পৃ ২৭২
সুলতান আল গান্নাম
সুলতান বিন আব্দুল্লাহ বিন সালিম আল গান্নাম (سلطان الغنام, Sultan Al-Ghannam; জন্ম: ৬ মে ১৯৯৪; সুলতান আল গান্নাম নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল নাসর এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
সুলতান ২০১৭ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন।
প্রারম্ভিক জীবন
সুলতান বিন আব্দুল্লাহ বিন সালিম আল গান্নাম ১৯৯৪ সালের ৬ই মে তারিখে সৌদি আরবের আল জুলফিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সুলতান কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত সৌদি আরবের ২৬ সদস্যের চূড়ান্ত দলে স্থান পেয়েছেন।
নেট্টিলিং হ্রদ
নেট্টিলিং হ্রদ হলো একটি ঠান্ডা মিঠা পানির হ্রদ, যা কানাডার ব্যাফিন দ্বীপের দক্ষিণ প্রান্তে কিকিকতালুক অঞ্চলের নুনাভুটে অবস্থিত। এটি আয়তনের দিক থেকে বিশ্বের ৩০তম বৃহত্তম হ্রদ এবং একটি দ্বীপে বিশ্বের বৃহত্তম হ্রদ, যার আয়তন  এবং সর্বোচ্চ দৈর্ঘ্য । হ্রদটি প্রায়  কোকডজুয়াকের গ্রেট প্লেনের ইক্যালুইটের উত্তর-পশ্চিমে অবস্থিত। সুমেরু বৃত্তের কাল্পনিক রেখা হ্রদটিকে আড়াআড়িভাবে অতিক্রম করে। হ্রদটির নামের উৎপত্তি মূলত প্রাপ্তবয়স্ক রিংযুক্ত সীল (নেটসিলাক) শব্দ থেকে এসেছে। ফ্রাঞ্জ বোস ১৮৮৪ সালে এর দক্ষিণ তীরে গবেষণা করেন।
নেট্টিলিং নুনাভুটের বৃহত্তম হ্রদ। এটি ব্যাফিন দ্বীপের দ্বিতীয় বৃহত্তম হ্রদ "আমাদজুয়াক হ্রদ" এবং পাশাপাশি আরও কয়েকটি ছোট হ্রদের সাথে মিলিত হয়েছে। এটি পশ্চিমে খুব অগভীর কাউকডজুয়াক নদী হয়ে ফক্স বেসিনে গিয়ে শেষ হয়েছে। হ্রদটির পূর্ব দিকে অনেকগুলো ছোট ছোট দ্বীপ রয়েছে এবং পশ্চিম দিকে কোনো দ্বীপ না থাকলেও এই অংশ খুব দূর্গম। বছরের বেশিরভাগ সময়ই হ্রদটি হিমায়িত থাকে। রিংযুক্ত সীলগুলো হ্রদে বাস করে এবং সেখানে মাত্র তিন প্রজাতির মাছ রয়েছে: আর্কটিক চর, নাইনস্পাইন এবং তিন-কাঁটাযুক্ত স্টিকলব্যাক। নেট্টিলিং হ্রদকে ঘিরে থাকা তুন্দ্রাটি চরণভূমি এবং প্রজননের জন্য খুবই গুরুত্বপূর্ণ।
নেট্টিলিং হ্রদ কানাডার একাদশতম বৃহত্তম হ্রদ, যা সম্পূর্ণভাবে কানাডার বৃহত্তম হ্রদগুলোর মধ্যে একটি।
চীন–বাংলাদেশ সম্পর্ক
চীন—বাংলাদেশ সম্পর্ক হল চীন ও বাংলাদেশ রাষ্ট্রদ্বয়ের মধ্যকার দ্বিপক্ষীয় সম্পর্ক। বাংলাদেশ—চীন সম্পর্ক প্রাচীন ও প্রায় তিন হাজার বৎসরের পুরোনো। বাঙালি সভ্যতা ও চীনা সভ্যতার মাঝে খ্রিষ্টের জন্মেরও হাজার বৎসর আগে থেকে যোগাযোগ আছে। প্রাচীনকাল থেকে ব্রহ্মপুত্র নদীর মাধ্যমে চীন এবং বাংলায় মানুষের যোগাযোগ স্থাপিত হয়। ১৯৭৫ সাল থেকে চীন বাংলাদেশর আধুনিক কূটনৈতিক সম্পর্ক স্থাপিত হলেও বর্তমানে বাংলাদেশের উন্নয়নের এক অন্যতম অংশীদার চীন এবং বাংলাদেশ চীনের দ্বিতীয় বৃহত্তম ব্যবসায়িক পক্ষ। সম্প্রতি ২০১৭ সালে বাংলাদেশ নৌ বাহিনী চীন থেকে দুইটি সাবমেরিন তার অস্ত্রভাণ্ডারে যুক্ত করে। চীনের সাথে বাংলাদেশের অর্থনৈতিক ও সামরিক সম্পর্ক এখন ভারতসহ প্রতিবেশী অনেক দেশের জন্য চিন্তার কারণ হয়ে দাঁড়িয়েছে।
বাংলাদেশ চীন কূটনৈতিক সম্পর্কে বাংলাদেশের চীনের রাজধানী বেইজিংয়ে একটি দূতাবাস, হং কং ও কুনমিংয়ে কনস্যুলেট রয়েছে । ঢাকায় রয়েছে চীনের এমব্যাসি । চীন ও বাংলাদেশ বাংলাদেশ চীনা মায়ানমার ও ভারত ফোরাম ফর রিজিওনাল কোঅপারেশনের সদস্য। চীন—বাংলাদেশ এখন কৌশলগত অংশীদারি চুক্তির মাধ্যমে সামরিক ও বেসামরিক ভাবে মৈত্রী চুক্তিবদ্ধ। আগামী বৎসরগুলোর মধ্যে চীনের সাথে বাংলাদেশের সরাসরি রেল ও সড়ক যোগাযোগ স্থপিত হবে।
ঐতিহাসিক পটভূমি
thumb|চীনা ম্যাপে যোং হে তার নৌবহর নিয়ে বাংলার রাজধানী সোনারগাঁয় এসেছিলেন বাংলাদেশকে চীনের সঙ্গে যুক্ত করেছিল যে পথ, তার নাম সিল্ক রোড নামে ইতিহাসে প্রসিদ্ধ। ছিল পশ্চিমা সিল্ক রোড, যার সূচনা হয়েছিল রাজধানী সিয়ান (তৎকালীন ছাংআন) থেকে। সেই পথ সিনজিয়াং হয়ে আফগানিস্তানের ভেতর দিয়ে ভারত হয়ে পৌঁছেছিল বাংলাদেশে (মংচিয়ালা)।কয়েক শতাব্দী ধরে এই মংচিয়ালাই ছিল চীন ও দক্ষিণ এশিয়ার মধ্যকার সম্পর্কের সেতুবন্ধ। একটি পূর্ব সিল্ক রোডও ছিল, যার উৎপত্তি হয়েছিল দক্ষিণ চীনের কুনমিং থেকে। মিয়ানমারের মধ্য দিয়ে তা সংযোগ স্থাপন করেছিল বাংলাদেশের সঙ্গে। এই দুটি পথ ধরে ব্যবসা-বাণিজ্যের প্রসার ঘটেছিল, বৃদ্ধি পেয়েছিল সাংস্কৃতিক আদান-প্রদান।
প্রাচীনকাল থেকেই চীন ও বাংলাদেশ উভয়ই সমুদ্র উপকূলীয় দেশ বিধায় সমুদ্রপথে তাদের মধ্যকার আদান-প্রদান ছিল চমৎকার। প্রায় ৬০০ বছর আগে চীনের মিং রাজবংশের পরাক্রমশালী সম্রাট ছিলেন ইয়ংলে। সেই সময়ের শ্রেষ্ঠ নাবিক অ্যাডমিরাল ঝেং হে ছিলেন সম্রাটের শান্তির দূত; তিনি ভারত মহাসাগর ও প্রশান্ত মহাসাগর পরিভ্রমণ করেন। তিনিই সমুদ্রপথে চীনা সিল্ক রোড সৃষ্টি করেন। ১৪০৫ থেকে ১৪৩৩ খ্রিষ্টাব্দ পর্যন্ত অ্যাডমিরাল ঝেং হে শতাধিক জাহাজের বিশাল বহর নিয়ে সাতটি আন্তসমুদ্র অভিযান পরিচালনা করেন এবং এশিয়া ও আফ্রিকার ৩০টি দেশ ও অঞ্চল পরিভ্রমণ করেন। অ্যাডমিরাল ঝেং হের নৌবহর দুবার চট্টগ্রাম বন্দরে এসেছিল। বাংলার শাসক সুলতান গিয়াস উদ্দিন আজম শাহ তার রাজধানী সোনারগাঁয়ে সাদর অভ্যর্থনা জানান চীন থেকে আসা অ্যাডমিরালকে। সুলতান পরবর্তী সময়ে একটি দীর্ঘ গ্রীবার জিরাফসহ মূল্যবান নানা উপহার পাঠান মিং রাজার দরবারে। চীনা ঐতিহ্য অনুসারে জিরাফকে সৌভাগ্যের প্রতীক বলে মনে করা হয়।
প্রাচীনকাল থেকে চীন নৌ ও স্থলশক্তিতে অত্যন্ত বলবান দেশ হওয়া সত্ত্বেও সমগ্র ইতিহাসে চীন অন্য কোনো দেশে নিজেদের উপনিবেশ স্থাপন করেনি, অন্য কোনো দেশ দখল করে নেয়নি। বরং সব দেশের স্বাধীনতা-সার্বভৌমত্বের প্রতি গভীর শ্রদ্ধা প্রদর্শন করে এসেছে।
রাজনৈতিক সম্পর্ক
চল্লিশের দশকের শেষ বছরে সংঘটিত চীনা বিপ্লবের অব্যবহিত পর থেকে বাংলাদেশের সঙ্গে চীনের সম্পর্ক এক নতুন রূপ নেয়। এ সম্পর্ক রাষ্ট্রীয় আনুষ্ঠানিক কূটনৈতিক নিয়মের নিগড়ে আবদ্ধ ছিল না; এটা ছিল আদর্শিক সম্পর্ক। এ সম্পর্ক গড়ে উঠেছিল বাংলাদেশের বামপন্থী আন্দোলনের শিকড়সূত্রে। বিগত শতাব্দীর পঞ্চাশ ও ষাটের দশকে চীনা প্রধানমন্ত্রী চৌ এন-লাই একাধিকবার বাংলাদেশ (তৎকালীন পূর্ব পাকিস্তান) সফর করেছেন। স্বাধীনতার আগে থেকেই চীনা কমিউনিস্ট পার্টি বাংলার জাতীয়তাবাদী নেতাদের সঙ্গে, বিশেষ করে মওলানা ভাসানী ও হোসেন শহীদ সোহরাওয়ার্দীর সঙ্গে বন্ধুত্বপূর্ণ সম্পর্ক বজায় রেখেছিল। চীন-বাংলা সম্পর্কের ছন্দপতন ঘটে বাংলাদেশের স্বাধীনতাসংগ্রামকে কেন্দ্র করে। ১৯৭১ সালে বাংলাদেশের স্বাধীনতাযুদ্ধের সময় দক্ষিণ এশিয়ায় জটিল ভূরাজনৈতিক প্রতিদ্বন্দ্বিতায় চীন পাকিস্তানের পক্ষে ও বাংলাদেশের বিপক্ষে অবস্থান নেয়। তৎকালীন সোভিয়েত রাশিয়ার সঙ্গে নানা কারণে চীনের বৈরী সম্পর্ক এবং ১৯৬২ সালের চীন-ভারত যুদ্ধে ভারতের সঙ্গে চীনের তিক্ততা মারাত্মক রূপ ধারণ করেছিল। এ অবস্থায় সোভিয়েত রাশিয়া ও ভারত বাংলাদেশের স্বাধীনতাযুদ্ধে বাংলাদেশের পক্ষে অবস্থান নিলে চীন দক্ষিণ এশিয়ায়র একমাত্র রাষ্ট্র হিসেবে পাকিস্তানের পক্ষাবলম্বন করে।
বাংলাদেশের স্বাধীনতা অর্জনের পর বহু দেশ বাংলাদেশকে স্বীকৃতি দিলেও ১৯৭৫ সাল পর্যন্ত চীন বাংলাদেশকে স্বীকৃতি দেয়নি। এমনকি বাংলাদেশের জাতিসংঘের সদস্য পদপ্রাপ্তির ক্ষেত্রে চীন ১৯৭৪ সাল অবধি বিরোধিতা করেছে। ১৯৭৬ সালের জানুয়ারিতে চীনের সঙ্গে বাংলাদেশের কূটনৈতিক সম্পর্ক স্থাপিত হয়। ১৯৭৫ সালের শেষে ও ১৯৭৬ সালের শুরুতে চীন–বাংলাদেশ সম্পর্কের যে ভিত্তি রচিত হয়েছিল তার প্রধান অবলম্বন ছিল নিরাপত্তা ইস্যু। সেদিক থেকে এ সম্পর্ক সামরিক-রাজনৈতিক বলয়ের মধ্যে বৃত্তাবদ্ধ ছিল। ফলে স্বাধীনতা-উত্তর বাংলাদেশের সঙ্গে দেশটির সম্পর্কের প্রাথমিক সূত্র তৈরি হয় অস্ত্র সরবরাহের মধ্য দিয়ে।
অর্থনৈতিক সম্পর্ক
চীন বর্তমানে বাংলাদেশের অন্যতম বাণিজ্যিক অংশীদার। বর্তমানে চীন বাংলাদেশের দ্বিপাক্ষিক বাণিজ্যের পরিমাণ প্রায় ১০ বিলিয়ন ডলার। চীনের সাথে বাংলাদেশের বাণিজ্য ঘাটতি অনেক বেশি। বাংলাদেশে চীন থেকে ৯ বিলিয়ন ডলারের পণ্য সামগ্রী আমদানির বিপরীতে মাত্র ১ বিলিয়ন ডলারের পণ্যসামগ্রী রপ্তানি করে। তবে বাংলাদেশে চীনা বিনিয়োগ প্রতি বছর বৃদ্ধি পাচ্ছে। বাংলাদেশের বিভিন্ন অবকাঠামো নির্মাণে চীনের সক্রিয় উপস্থিতি রয়েছে। এছাড়াও সম্প্রতি চীন বাংলাদেশের ৯৭শতাংশ পণ্যের উপর শুল্ক ছাড় দিয়েছে, যার ফলে বাংলাদেশ ও চীনের দ্বিপাক্ষিক বাণিজ্যে ঘাটতি কিছুটা হলেও কমবে।
আঞ্চলিক নদী বণ্টন
ব্রক্ষ্মপুত্র নদীতে বাধ দিয়ে তিব্বতে পানি দেওয়ার প্রকল্পে বাংলাদেশ এবং ভারত উভয়ই উদ্বিগ্নতা প্রকাশ করেছে।
রঘুবর দাস
রঘুবর দাস (জন্ম: ৩ মে, ১৯৫৫) ভারতের ঝাড়খণ্ড রাজ্যের মুখ্যমন্ত্রী। তিনি ২৮ ডিসেম্বর ২০১৪ সালে ঝাড়খণ্ডের ৬ তম মুখ্যমন্ত্রী হিসেবে শপথ নিয়েছিলেন। তিনি একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি টাটা স্টিলের একজন প্রাক্তন কর্মী, তিনি ১৯৯৫ সাল থেকে জামশেদপুর পূর্ব বিধানসভা থেকে পাঁচবার বিধানসভা সদস্য হিসেবে দায়িত্ব পালন করেন। তিনি রাজ্যে বিজেপি নেতৃত্বাধীন সরকারের সময় উপ-মুখ্যমন্ত্রীর এবং নগর উন্নয়ন মন্ত্রী হিসেবেও দায়িত্ব পালন করেন। জরুরি অবস্থার (২৫ জুন ১৯৭৫) সময়, তিনি কারাবাসও করেছেন।
তোকুশিমা প্রশাসনিক অঞ্চল
তোকুশিমা প্রশাসনিক অঞ্চল (徳島県? তোকুশিমা কেন্‌) হল জাপানের শিকোকু দ্বীপে অবস্থিত একটি প্রশাসনিক অঞ্চল। এর রাজধানী তোকুশিমা নগর।
ইতিহাস
মেইজি পুনর্গঠনের আগে পর্যন্ত তোকুশিমা অঞ্চলটি আওয়া প্রদেশ নামে পরিচিত ছিল।
১৮৭৫ এর ৫ই সেপ্টেম্বর সরকারী সংস্কারের দ্বিতীয় দফায় সানুকি অঞ্চল পৃথক হয়ে বর্তমান কাগাওয়া প্রশাসনিক অঞ্চল গঠন করে। ১৮৭৬ এর ২১শে আগস্ট আওয়াজি দ্বীপ হিয়োগো প্রশাসনিক অঞ্চলে যোগ দেয় এবং আওয়া অঞ্চল পৃথক হয়ে কোওচি প্রশাসনিক অঞ্চল গঠন করে।
১৮৮০ এর ২রা মার্চ মিয়োদো প্রশাসনিক অঞ্চল কোওচি থেকে পুরোপুরি আলাদা হয়ে তোকুশিমা প্রশাসনিক অঞ্চল হিসেবে চিহ্নিত হয়।
ভূগোল
উত্তরে তোকুশিমা সমভূমি বাদে অবশিষ্ট প্রশাসনিক অঞ্চলের ভূপ্রকৃতি পর্বতময়। দক্ষিণের শিকোকু পর্বতমালা শিকোকুর সমগ্র অঞ্চলের সাথেই অবশিষ্ট জাপানের যোগাযোগে বরাবর প্রতিবন্ধকতা সৃষ্টি করে এসেছে। অন্যদিকে এই সমস্ত পর্বত থেকে অনেক নদী উৎপন্ন হয়েছে। এদের মধ্যে য়োশিনো, কাৎসু-উরা ও নাকাগাওয়া নদী উল্লেখযোগ্য। সম্প্রতি নিম্ন নাকাগাওয়া অববাহিকায় প্রতি গ্রীষ্মে খরা দেখা দিচ্ছে।
অর্থনীতি
তোকুশিমায় কৃষিকাজ, বনপালন ও মৎস্যচাষ প্রধান অর্থনৈতিক কার্যকলাপ। য়োশিনো উপত্যকার নিম্নাঞ্চল ও উপকূলের সংকীর্ণ সমভূমিতে ধান চাষ হয়। অবশিষ্ট জমির অধিকাংশে সবজি ও ফুলের চাষ হয়। তোকুশিমা জাপানের বৃহত্তম ফুলকপি ও পদ্ম উৎপাদক, এবং চতুর্থ বৃহত্তম গাজর উৎপাদক। দেশে একমাত্র এই প্রশাসনিক অঞ্চলেই নীল চাষ হয়।
তোকুশিমা ও কোওবে নগরের সংযোজক আকাশি চ্যানেল সেতুর নির্মাণকাজ সম্পন্ন হওয়ার পর থেকে শিল্পায়নে গতি এসেছে। তোকুশিমা ও নারুতো জেলা সর্বাধিক শিল্পায়িত। ইতানো জেলার আইযুমি ও কিতাজিমা শহরের বৃদ্ধির ফলে ভবিষ্যতে এই শহরগুলির সংযুক্তির মাধ্যমে নতুন নগর গঠন করার পরিকল্পনা করা হচ্ছে।
অপুর সংসার (টিভি ধারাবাহিক)
পটভূমি
অপুর সংসার হল অপুর পরিবারের গল্প। সর্বজয়া একজন বিধবা মা যার তিন ছেলে অপু, তপু এবং দিপু। অপূর্ব সুন্দর, যিনি অপু নামে বেশি পরিচিত, তিনি ছিলেন একজন ব্যাঙ্ক কর্মচারী। পরে, তিনি আবার চাকরি ফিরে পান। তপেন্দ্র সুন্দর, যার তপু নামে অধিক পরিচিত, সে একজন উচ্চাকাঙ্ক্ষী কবি। তাঁর কবিতা পাঠকদের কাছে সমাদৃত হয় না। দীপেন্দ্র সুন্দর, দীপু নামে যার বেশি পরিচিত, সে একজন চলচ্চিত্র তারকা হতে চান। তপু এবং দিপু দুজনেই বেকার। অপুর মা সুপারস্টার দেব সম্পর্কে জপ করেন এবং প্রার্থনা করেন যে তার বড় ছেলে অপু সে রকম হয়ে যায়। অপুর বাবা, হরিহান তাকে দেবের প্রতি উৎসর্গ করার কারণে ছবির ফ্রেম থেকে তাকে তিরস্কার করেন। বাবা -মা ছাড়াও অপু শর্মিলাকে বিয়ে করেছেন যিনি অভিনেত্রী হতে চান। অপু ফিল্ম স্টুডিওর কাছাকাছি থাকার কারণে শর্মিলা অপুকে বিয়ে করেন। সর্বশেষ কিন্তু সর্বনিম্ন সাজসজ্জা ধনঞ্জয়ের আকারে আসে, বাড়ির পুরুষ সাহায্যকারী, যিনি সর্বদা দুষ্টামির অবসান ঘটাতে থাকেন। এই ফিকশন শো এর মূল ভিত্তি হল অপু একজন বেকার ব্যক্তি। তিনি একটি সংবাদপত্রে একটি বিজ্ঞাপন দেন তার বাড়ির একটি রুমের জন্য ভাড়াটিয়া চেয়ে, যা টালিগঞ্জে ফিল্ম স্টুডিওর কাছে অবস্থিত। বিভিন্ন সেলিব্রিটি শোতে আসে, এবং এটি সেলিব্রিটিদের সাথে মিথস্ক্রিয়া যা শোতে অনেক হাস্যরস এবং মজা করে।
খেলার নিয়ম
এই শোতে, পরিবারের সমস্যাগুলি দেখাতো। সেলিব্রিটিদের প্রবেশের পর, সেলিব্রিটিদের দ্বারা বিভিন্ন মজাদার ক্রিয়াকলাপ দেখানো হতো স্কেচিং, মুভিং ইত্যাদি দ্বারা অনুমান করে, তারপর 'জাবাব চাই জবাব দাও' নামে একটি কথা বলার বিভাগ থাকতো। এখানে, অপু সেলিব্রেটিদেরকে তাদের জীবনকাল সম্পর্কে বিভিন্ন প্রশ্ন করতেন। তারপর, র‍্যাপিড ফায়ার হতো। যখন সেলিব্রিটিরা উত্তর দিতে পারতোনা, তখন তাদের জিলেট অ্যাক্টিভ গার্ড লাইফলাইন ব্যবহার করতে হয়েছিল। এর কাজ ছিল যে দর্শকদের মধ্যে একজন ব্যক্তি তাদের একটি প্রশ্ন জিজ্ঞাসা করবে, এবং সে সেলিব্রিটিদের সাথে একটি সেলফি তুলার এবং একটি জিলেট উপহার পাওয়ার সুযোগ পাবে। কিন্তু গ্র্যান্ড ফিনালেতে, অপু নিজে একজন অতিথি ছিল বলে, তপু (অনির্বাণ ভট্টাচার্য) তাকে প্রশ্ন করেছিলেন।
রূপা রানী তিরকে
কমনওয়েলথ গেমস
তিরকে ২০১০ সালের কমনওয়েলথ গেমসে ট্রিপল, ২০১৪ কমনওয়েলথ গেমসে ট্রিপল এবং চার এবং 2018 কমনওয়েলথ গেমসে দ্বৈত এবং চার বিভাগে ভারতের প্রতিনিধিত্ব করেছেন। ২০১৮ সালের প্রতিযোগিতায় কোয়ার্টার ফাইনালে মাল্টার কাছে হেরে পদক জিততে ব্যর্থ হয়েছিলেন।
বিশ্ব চ্যাম্পিয়নশিপ
২০২০ সালে তিনি অস্ট্রেলিয়ায় ২০২০ ওয়ার্ল্ড আউটডোর বোলস চ্যাম্পিয়নশিপের জন্য নির্বাচিত হন।
১৫ কোর (ভারত)
১৫ কোর হচ্ছে ভারতীয় সেনাবাহিনীর একটি কোর (সেনা ফরমেশন)। এই কোরটি ভারতের কাশ্মীরের শ্রীনগরে অবস্থিত। পাকিস্তান এবং চীনের সঙ্গে যুদ্ধে এই কোরের অনেক সুনাম রয়েছে। এই কোরটিকে চিনার কোর হিসেবে ডাকা হয়।
ইতিহাস
এই কোরটি সর্বপ্রথম প্রথম বিশ্বযুদ্ধ চলাকালীন ১৯১৬ সালে তৈরি করা হয়, ব্রিটিশ ভারতীয় সেনাবাহিনীর নীতিনির্ধারকরা এই কোর বানিয়েছিলেন মিশর এবং ফ্রান্সের সঙ্গে যুদ্ধ করার জন্য। ১৯১৮ সালে এই কোরটির প্রয়োজনীয়তা ফুরিয়ে যায় তাই ঐ বছর এই সেনা ফরমেশনটি ভেঙে দেওয়া হয়। ১৯৪২ সালে দ্বিতীয় বিশ্বযুদ্ধ চলাকালীন বার্মাতে সামরিক অভিযানের জন্য পুনরায় এই কোরটির দরকার পড়ে, তাই আবার কোরটি পুনরায় তৈরি করা হয়। দ্বিতীয় বিশ্বযুদ্ধ শেষ হলে কোরের সৈনিকেরা জাভা এবং সুমাত্রাতে কাজ করেছিলো। ১৯৪৭ সালে পাকিস্তান রাষ্ট্র গঠনের সময় কোরটি করাচীতে ভেঙে দেওয়া হয় এবং ভারতীয় সেনাবাহিনীর একটি নতুন কোর হিসেবে এটি আত্মপ্রকাশ করে সঙ্গে সঙ্গেই, জম্মু ও কাশ্মীর কোর হিসেবে এটি নাম পায়। ১৯৫৫ সালে কোরটির সদর দপ্তর উদামপুরে গঠন করা হয়। ১৯৭২ সালের জুনে এই কোরটিকে অধীনস্থ কমান্ড করার জন্য নতুন একটি অফিস গড়ে তোলা হয় যেটা 'নর্দার্ন কমান্ড' হিসেবে নামকরণ পায়। সঙ্গে সঙ্গেই কোরটির সদর দপ্তর শ্রীনগর-এ স্থানান্তরিত হয়। এই কোরে দুইটি ডিভিশন রয়েছে, এগুলো হলোঃ
ইয়েলেনা ইসিনবায়েভা
প্রারম্ভিক জীবন
তাবাসরন বাবা ও রুশ মায়ের গর্ভে ইসিনবায়েভা’র জন্ম ভলগোগ্রাদে। ৫ থেকে ১৫ বয়স পর্যন্ত জিমন্যাস্টিক্সে প্রশিক্ষণ নেন তিনি। কিন্তু এ ক্রীড়া তিনি পরিত্যাগ করেন। কেননা, তার দৈহিক গড়ন জিমন্যাস্টিক্সের জন্য উপযোগী ছিল না।